U-I-118/91
Natisni
Opravilna št.:
U-I-118/91
Datum odločitve:
9. 7. 1992
Objavljeno:
OdlUS I, 54
ECLI:
ECLI:SI:USRS:1992:U.I.118.91
Akt:
Odlok Izvršnega sveta Skupščine Republike Slovenije o dopolnitvah odloka o prioritetnem vrstnem redu plačil v tujino za skupne in splošne potrebe v Republiki Sloveniji v pogojih oteženega plačevanja v tujino (Ur. list RS, št. 26/91), 3. in 5. odst. 12. a čl.

Uredba Izvršnega sveta Skupščine Republike Slovenije o plačevanju v tujino in o izterjavi plačil za izvoženo blago in storitve v pogojih oteženega plačevanja v tujino (Ur. list RS, št. 4/91-I), 3. in 5. odst. 9. čl.

Uredba o spremembah in dopolnitvah uredbe o plačevanju v tujino in o izterjavi plačil za izvoženo blago in storitve v pogojih oteženega plačevanja v tujino (Uradni list RS, št. 8/91-I), 2. odst. 3. čl.
Izrek:
Pobuda za oceno ustavnosti in zakonitosti izpodbijanih določb odloka in uredb se ne sprejme.
Evidenčni stavek:
Ustavno sodišče ni pristojno ocenjevati predpisov, ki so prenehali veljati pred vložitvijo pobude.
Geslo:
Nepristojnost ustavnega sodišča za oceno ustavnosti in zakonitosti predpisov in drugih splošnih aktov, ki so nehali veljati.

Retroaktivni (povratni) učinek podzakonskega akta.
Pravna podlaga:
Ustava 1974, 409. čl.

Zakon o postopku pred Ustavnim sodiščem SR Slovenije (ZUSS), 1. al. 2. odst. 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Medias d.o.o., Ljubljana
Datum vloge:
17. 12. 1991
Vrsta odločitve:
sklep
Vrsta rešitve:
nesprejem pobude
Dokument:
US16074
Dokument v PDF obliki:
U-I-118-91.pdf
113 KB
Prenesite datoteko
U-I-118/91 - 5
9/7-1992
S K L E P
Ustavno sodišče je na seji dne 9/7-1992 obravnavalo pobudo podjetja Medias d.o.o. iz Ljubljane in
s k l e n i l o :
Ustavno sodišče ne sprejme pobude in ne začne postopka za oceno ustavnosti in zakonitosti določb:
1. tretjega in petega odstavka 12.a člena odloka Izvršnega sveta Skupščine Republike Slovenije o dopolnitvah odloka o prioritetnem vrstnem redu plačil v tujino za skupne in splošne potrebe v Republiki Sloveniji v pogojih oteženega plačevanja v tujino (Uradni list RS, št. 26/91)
2. tretjega in petega odstavka 9. člena uredbe Izvršnega sveta Skupščine Republike Slovenije o plačevanju v tujino in o izterjavi plačil za izvoženo blago in storitve v pogojih oteženega plačevanja v tujino (Uradni list RS, št. 4/91-I) in 3. drugega odstavka 3. člena uredbe o spremembah in dopolnitvah uredbe o plačevanju v tujino in o izterjavi plačil za izvoženo blago in storitve v pogojih oteženega plačevanja v tujino (Uradni list RS, št. 8/91-I)
O b r a z l o ž i t e v
Pobudnik je 17. decembra 1991 vložil pobudo za oceno ustavnosti v izreku tega sklepa navedenih določb odloka in uredb Izvršnega sveta Skupščine Republike Slovenije, ker po njegovem mnenju izpodbijane določbe učinkujejo za nazaj in so zato v nasprotju s prvim odstavkom 261. člena ustave Republike Slovenije.
Dne 23/12-1991 je bila sprejeta in uveljavljena nova ustava, po kateri ustavno sodišče ne more več ocenjevati ustavnosti zakonov ali ustavnosti in zakonitosti predpisov in drugih splošnih aktov, ki so nehali veljati, tako kot je bilo to možno po 409. členu ustave iz leta 1974.
Odlok Izvršnega sveta Skupščine Republike Slovenije o prioritetnem vrstnem redu plačil v tujino za skupne in splošne potrebe v Republiki Sloveniji v pogojih oteženega plačevanja v tujino (Uradni list RS, št. 12/91, 17/91, 20/91 in 26/91) je prenehal veljati 9/7-1991, to je z dnem, ko je začela veljati uredba Izvršnega sveta Skupščine Republike Slovenije o plačevanju v tujino in o izterjavi plačil za izvoženo blago in storitve v pogojih oteženega plačevanja v tujino (Uradni list RS, št. 4/91-I). Na podlagi določbe 1. člena uredbe Izvršnega sveta Skupščine Republike Slovenije o prenehanju veljavnosti uredbe o plačevanju v tujino in o izterjavi plačil za izvoženo blago in storitve v pogojih oteženega plačevanja v tujino (Uradni list RS, št. 17/91-I) pa je tudi izpodbijana uredba skupaj s spremembami in dopolnitvami, objavljenimi v Uradnem listu RS, št. 8/91-I, prenehala veljati 8. oktobra 1991, torej še pred vložitvijo pobude za oceno njene ustavnosti.
Ustavno sodišče je zato sklenilo tako, kot je navedeno v izreku tega sklepa, na podlagi 7. člena ustavnega zakona za izvedbo ustave Republike Slovenije in 1. alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 28/74 in 39/76).
P r e d s e d n i k
dr. Peter Jambrek